Պողոս Պողոսյանի մահ

Պողոս Պողոսյան, Վրաստանի Նինոծմինդա շրջանի բնակիչ, ով սպանվել է 2001 թվականի սեպտեմբերի 24-ին Երևանի «Առագաստ» սրճարանում։ Նա սպանվել է այդ պահին գործող նախագահ Ռոբերտ Քոչարյանի թիկնապահների կողմից ծեծվելու արդյունքումԱրդարադատության նախարարը կարծում է, թե Պողոս Պողոսյանի մահը դժբախտ պատահարի հետևանք չէ։

 Մանրամասներ 
Եվրոպայի հայկական միությունների ֆորումի նախագահ Աշոտ Գրիգորյանը, որը եղել է դեպքի ականատեսը, նշում է, որ հրավիրված էր այդ օրը «Առագաստ», որտեղ էր նաև Հայաստանի գործող նախագահ Ռոբերտ Քոչարյանն ու ֆրանսիահայ շանսոնյե Շարլ Ազնավուրը։ Սրճարանից միասին դուրս գալուց հետո գործող նախագահն ու Ազնավուրը քայլում էին մոտ երկու մետր հեռավորության վրա։ Հանկարծ գինովցած մեկը մոտեցել է ու ասել. «Պրիվետ, Շառլ», հետո պտտվելով` Քոչարյանին ասել է. «Պրիվետ, Ռոբ»։ Ինչից հետո անվտանգության աշխատակիցները մարդուն դեպի զուգարան են տարել։

Բրիտանացի դասախոս Սթիվեն Նյութոնը, որը նույնպես ներկա է եղել սրճարանում, երկու տղամարդկանց զուգարան մտցնելուց հետո մտել է ներս ու տեսել, թե ինչպես է անվտանգության աշխատակից Աղամալ Հարությունյանը ատրճանակի կոթով ծեծում երկրորդ տղամարդուն, մինչ Պողոս Պողոսյանը արդեն ընկած էր գետնին՝ անգիտակից վիճակում։ Նյութոնի բարձրացրած աղմուկից հետո ծեծը դադարել է։

Չնայած նրան, որ որոշ վկաների պնդմամբ ծեծին մասնկացել են մի քանի հոգի, Քոչարյանի թիկնազորի միայն մեկ անդամի՝ Կուկու մականունով հայտնի Աղամալ Հարությունյանի նկատմամբ դատարանը ներկայացրեց մեղադրանք և նրան դատապարտեց 2 տարվա պայմանական ազատազրկման՝ «անզգույշ սպանություն» հոդվածով։ Այս դատավճիռն առաջացրեց հանրության և Մարդու իրավունքների պաշտպանության որոշ միջազգային կազմակերպությունների խիստ դժգոհությունը, որոնք մեղադրեցին նախագահ Քոչարյանին հանցագործության մեղավորներին հովանավորելու մեջ։

 Տես նաև 
 Վահե Ավետյանի մահը
 Սոնա Մնացականյանի մահ

 Ծանոթագրություներ 

Կատեգորիա:Ռոբերտ Քոչարյան
Կատեգորիա:Սպանություններ Հայաստանում